กระทู้ถามที่ ๐๔๔ ร.

สภาผู้แทนราษฎร

๒๐ กรกฎาคม ๒๕๖๖
เรื่อง การจัดสรรพื้นที่อยู่อาศัยให้กับลิงแสนในพื้นที่เขตบางขุนเทียน กรุงเทพมหานคร
กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงทรัพยากรธรรมชาติและสิ่งแวดล้อม
ดังต่อไปนี้

ด้วยปัจจุบันพื้นที่เขตบางขุนเทียน กรุงเทพมหานคร มีประชาชนอาศัยอยู่หนาแน่น
และมีหมู่บ้านจัดสรรเกิดขึ้นเป็นจำนวนมาก ซึ่งแต่เดิมนั้นเขตนั้นเป็นเขตพื้นที่ที่มีลิงแสน
อาศัยอยู่ตามป่าชายเลน แต่เมื่อมีการสร้างหมู่บ้านจัดสรร สร้างโรงงานอุตสาหกรรม มีการขยายเมือง
เป็นชุมชนเพิ่มมากขึ้น จึงทำให้ที่อยู่อาศัยของลิงแสนเปลี่ยนแปลงไป ต้องมาอาศัยและหาอาหาร
อยู่ตามบ้านเรือน และร้านค้าของประชาชน ประกอบกับมีประชาชนนำอาหารไปให้ลิงแสนบริเวณริมถนน
ที่ประชาชนใช้สำหรับสัญจรไปมา ทำให้เกิดปัญหาด้านจราจรและเกิดอุบัติเหตุบ่อยครั้งและลิงแสนถูกรถชน
ซึ่งหากมีการจัดสรรพื้นที่อยู่อาศัยให้กับลิงแสนในเขตพื้นที่บางขุนเทียนอย่างเหมาะสมแล้ว จะเป็น
การบรรเทาปัญหาที่เกิดขึ้น จึงขอเรียนถามว่า

๑. กระทรวงทรัพยากรธรรมชาติและสิ่งแวดล้อม มีแนวทางบริหารจัดการในการจัดสรร
พื้นที่อยู่อาศัยให้กับลิงแสนในพื้นที่เขตบางขุนเทียน กรุงเทพมหานคร หรือไม่ อย่างไร ขอทราบ
รายละเอียด

๒. กระทรวงทรัพยากรธรรมชาติและสิ่งแวดล้อม มีมาตรการแก้ไขปัญหาในระยะยาว
เพื่อจัดสรรพื้นที่อยู่อาศัยของลิงแสนให้อยู่ร่วมกันกับสังคมชุมชนเมืองอย่างถาวรยั่งยืน หรือไม่ อย่างไร
ขอทราบรายละเอียด

ขอให้ตอบในราชกิจจานุเบกษา

คำตอบกระทู้ถามที่ ๐๔๔ ร.

ของ นายณัฐชา บุญไชยอินสวัสดิ์ สมาชิกสภาผู้แทนราษฎร พรรคก้าวไกล กรุงเทพมหานคร เรื่อง การจัดสรรพื้นที่อยู่อาศัยให้กับลิงแสนในพื้นที่เขตบางขุนเทียน กรุงเทพมหานคร

ข้าพเจ้า พลตำรวจเอก พัชรวาท วงษ์สุวรรณ รัฐมนตรีว่าการกระทรวงทรัพยากรธรรมชาติ และสิ่งแวดล้อม ขอตอบกระทู้ถามของท่านสมาชิกผู้มีเกียรติ ดังนี้

คำถามข้อที่ ๑

กระทรวงทรัพยากรธรรมชาติและสิ่งแวดล้อม มีแนวทางบริหารจัดการในการจัดสรรพื้นที่อยู่อาศัยให้กับลิงแสนในพื้นที่เขตบางขุนเทียน กรุงเทพมหานคร หรือไม่ อย่างไร ขอทราบรายละเอียด

คำตอบข้อที่ ๑

กระทรวงทรัพยากรธรรมชาติและสิ่งแวดล้อม ขอเรียนว่า การจัดการปัญหาในพื้นที่เขตบางขุนเทียน กรุงเทพมหานคร มีการให้คำแนะนำประชาสัมพันธ์สร้างความเข้าใจเกี่ยวกับพฤติกรรมลิง การอยู่ร่วมกันและการปฏิบัติตัวที่ถูกต้องเมื่อเจอลิง และนอกจากนี้ มีแนวทางการจัดสรรพื้นที่อยู่อาศัยให้กับลิงแสน ในพื้นที่เขตบางขุนเทียน กรุงเทพมหานคร โดยได้ประชุมร่วมกับสำนักงานเขตบางขุนเทียน เมื่อวันที่ ๑๘ พฤษภาคม ๒๕๖๖ เกี่ยวกับการปรับภูมิทัศน์ พื้นที่ ๑๓ ไร่ ริมคลองสนามชัย ซึ่งเป็นที่ดินที่กรุงเทพมหานคร ได้จัดซื้อเพื่อเป็นที่อยู่อาศัยและอนุรักษ์ลิงแสน โฉนดที่ดินเลขที่ ๑๘๑ เลขที่ดิน ๑๓ เนื้อที่ ๑๒ ไร่ ๓ งาน ๕/7 ต./10 ตารางวา และได้อนุกรมสิทธิ์เป็นของกรุงเทพมหานครเรียบร้อยแล้ว เมื่อวันที่ 8 มีนาคม 2550 โดยที่ประชุมมีมติเห็นชอบในหลักการในการพัฒนาพื้นที่ ๑๓ ไร่ เพื่อแก้ไขปัญหาลิงในพื้นที่เขตบางขุนเทียนร่วมกับภาคประชาชนในพื้นที่ โดยสรุปเสนอผู้บริหารกรุงเทพมหานครต่อไป

คำถามข้อที่ ๒

กระทรวงทรัพยากรธรรมชาติและสิ่งแวดล้อม มีมาตรการแก้ไขปัญหาระยะยาว เพื่อจัดสรรพื้นที่อยู่อาศัยของลิงแสนให้อยู่ร่วมกันสังคมชุมชนเมืองอย่างถาวรยั่งยืน หรือไม่ อย่างไร จากบรรยายละเอียด

คำตอบข้อที่ ๒

กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่า และพันธุ์พืชได้สำรวจประชากรลิง เมื่อปี พ.ศ. 2561 พบร้านที่มีปัญหาความขัดแย้งระหว่างลิงกับคน เป็น คน ใน พ.ศ. ธ.ค. มีประชากรลิง กว่า,688888888888888888888 .) ) ) ) ) ) ) ) ) )

เนื่องจากได้รับอาหารจากคน ทั้งที่โดยตั้งใจและไม่ตั้งใจให้อาหารลิง แต่ไม่มีมาตรฐานการจัดการที่ดี และอาหารจากเศษอาหารขยะที่ไม่มีการจัดเก็บให้เป็นระบบ และจากผลผลิตทางการเกษตรที่พื้นที่เกษตร ติดแนวเขตป่า

กรมอุทยานแห่งชาติ สัตว์ป่า และพันธุ์พืช ได้มีแนวทางบริหารจัดการสถานการณ์ปัญหาความขัดแย้งระหว่างคนกับสิ่ง ประกอบด้วย ๓ ยุทธศาสตร์ ดังนี้

ยุทธศาสตร์ที่ ๑ การบริหารจัดการลิงอย่างเป็นระบบ โดยการควบคุมประชากรลิง

ยุทธศาสตร์ที่ ๒ การบริหารจัดการคนและชุมชน โดยการบูรณาการร่วมกับหน่วยงานท้องถิ่นและการบริหารส่วนตำบล/เทศบาล/จังหวัด และประชาชนในพื้นที่

ยุทธศาสตร์ที่ ๓ การบริหารจัดการพื้นที่อาศัยของลิง